钦定古今图书集成/明伦汇编/氏族典/第211卷 > 《廖用贤尚友录》 > 毛子廉
## 钦定古今图书集成/明伦汇编/氏族典/第211卷 > 《廖用贤尚友录》 > 毛子廉

按《金史毛子廉传》：“子廉本名八十，临潢长泰人。材勇
善射。辽季群盗起，募勇士，子廉应募，以捕盗功授东
头供奉官。天辅四年，招谕临潢，子廉率户二千六百
来归，令就领其众。天会三年，除上京副留守，久之，兼
盐铁事。天眷中，除燕京麹院都监。子廉在临潢十馀
年，吏民畏爱如一日，除宁昌军节度使。海陵弑熙宗”，
乃致仕。大定二年卒。